**Народно читалище „Тодор Пеев-1871“**

**гр. Етрополе, пл. Девети септември № 2, тел: 072062291**

**е\_mail: etro\_peev@abv.bg**

****

**О Т Ч Е Т**

**ЗА ДЕЙНОСТТА НА ЧИТАЛИЩЕТО ЗА 2021 Г.**

**ЕТРОПОЛЕ**

**2021 г.**

Докладът на НЧ „Тодор Пеев-1871 гр. Етрополе отчита изпълнението на дейността по Годишната програма за развитие на читалищната дейност, разработена в изпълнение на чл.26 а, ал.2 от Закона за народните читалища, културния календар и реализираните проекти през 2021 г.

Дейността на читалището беше изпълнена с постоянна, активна и отговорна работа на Настоятелството, читалищния колектив, на художествените ръководители, на участниците в школи и състави, на родителите на малките самодейци. Работата през годината беше така да се каже – на приливи и отливи, в зависимост от ограничителните мерки за превенция на COVID-19.

ОСНОВНИ ФУНКЦИИ И ЗАДАЧИ НА ИНСТИТУЦИЯТА:

* Отстояване на позицията за водещо културно средище;
* Обогатяване на културния живот;
* Развитие на библиотечната дейност;
* Превръщане на читалището в информационен център;
* Съхраняване на народните обичаи и традиции;
* Развитие и подпомагане на любителското художествено творчество;
* Работа по проекти;
* Осигуряване на достъп до информация;
* Партниране с местното самоуправление за развитието на културните процеси.

ПРИОРИТЕТНИ ЗАДАЧИ:

* Уреждане и поддържане на общодостъпни библиотеки;
* Работа в школи, концерти, фестивали;
* Предоставяне на компютри и интернет услуги по Програма „Глобални библиотеки”;
* Кандидатстване, разработване и реализиране на проекти;

За реализиране на своите цели, читалището извършва различни дейности – урежда и поддържа библиотека; предоставя компютърни и интернет услуги; развива и подпомага любителското творчество; организира школи, клубове, празненства, концерти, чествания.

ДЕЙНОСТИ:

**I. Библиотечна и информационна дейност:**

 **Библиотечна дейност:**

 През 2021 г. в библиотеката са регистрирани 928 читатели – 311 (до 14 г.) и 617 възрастни. Най-голям е броят на учащите се – ученици (начална, средна и горна степен) и студенти. Следват работници, инженери, учители, филолози, икономисти, медицински специалисти, пенсионери.

 През 2021 г. в библиотеката са направени 11 517 посещения, като от тях 1 411 са в читалните. Раздадени са 19 722 тома литература. Библиотечният фонд е 58 974 тома. Много важен компонент на библиотечната работа е комплектуването на книгите. Тъй като читателите са от различните слоеве на населението, много внимателно се пристъпва към библиотечния подбор. Изхождайки от читателските търсения, се набавят книги с информационен, образователен, исторически характер, възможно повече справочници, художествена литература.

 През 2021 г. са постъпили 533 тома литература – закупени, дарени и спечелен проект по Програма „Българските библиотеки - съвременни центрове за четене и информираност” на Министерство на културата. В библиотеката се получават 14 периодични издания, внимателно подбрани, полезни на повече читатели.

 Показател за работата на една библиотека е справочно-библиографското обслужване. Направени са 146 справки, предимно с учебна и самообразователна цел.

 От 2010 год. Библиотеката притежава компютри за потребители по Програма „Глобални библиотеки” с безплатен достъп до интернет и онлайн информация. Така тя има модерен облик, средище е на информация, комуникация, знание, култура. В ежедневната работа  се отделя време за подреждане на кътове, витрини и изложби, посветени на различни събития от местно или национално значение, или по някоя определена тема, актуална за момента: “Подвигът на Ботев”, “Левски – Апостолът на свободата”, Ден на народните будители”, ”Ден на славянската писменост и българската култура”, 131 години от рождението на Христо Ясенов”, 100 години от смъртта на Патриарха на българската литература Иван Вазов”, „Ден на Освобождението”, „Световен ден на книгата”, „Световен ден на земята”, “Ден на Космонавтиката”, „Ден на победата и Ден на Европа”, „Ден на славянската писменост и култура”, 200 години от рождението на Г. С. Раковски и на всички национални празници.

 Тази години нашето читалище чества юбилей - 150 години от основаването си. По този повод в Заемната за възрастни подредихме изложба-кът „150 години читалище – 150 години библиотека“. В библиотечната седмица на четенето ученици от трети клас на СУ “Христо Ясенов“посетиха библиотеката, запознахме ги с нея, разгледаха художествени и научно-популярни книжки, проведохме маратон на четенето като всяко дете прочете по едно стихотворение от книгата „Знам ги наизуст“ – любими български стихове за деца.

С шестите класове на СУ „Христо Ясенов“ и г-жа Наталия Дочева осъществихме съвместен проект „Културните институти като образователна среда“ и по-специално „Библиотеката – място за учене през целия живот“.

 За Европейските дни на наследството през месец септември беше направен кът-изложба „Наследство за всички” в отдел Изкуство на библиотеката.

 В профила на библиотеката във Фейсбук по повод бележити дати и годишнини се публикуват различни материали, биографични данни на писатели и други интересни личности, за събития и хора от местно значение.

 За съжаление вече втора година поради пандемичната обстановка отпаднаха много масови мероприятия, провеждани в библиотеката – групови посещения, уроци, колективни четения, обсъждания, презентации, четене-маратон, срещи с автори и творци, отчитаме спад по всички показатели.

 А иначе се включваме във всички национални инициативи и кампании във връзка с четенето и популяризирането на книгата.

**II. Художествено – творческа дейност:**

 В НЧ „Тодор Пеев¬-1871” се развива активна културна дейност.

През 2021 г. читалището продължи работата си в посока привличане на деца и развиване на техните умения и таланти в различни школи и състави:

* **Школа по пиано, тамбура, гъдулка и акордеон**

Преподаватели:

Цветанка Николова – 21 ученика, Даниел Борисов – 6 ученика,

Павлин Христов – 26 ученика.

Школата посещават 67 /без малките танцьори/ на брой малки и големи ученици, които прохождат в приказния свят на музиката.

Преподавателят по тамбура Павлин Христов води и Тамбурашкия група „Игриви струни“ – 14 участника. Участие във Великденски концерт

„ Личен ден Великден, най-личен Гергьовден“, участие в Коледен концерт, участие в концерт по случай празника на града Петровден.

За разлика от други години, когато малките музиканти представяха по две продукции, на които показват на родители и обществеността резултатите от своя труд, тази година поради ограниченията заради COVID-19 беше проведена само една. По същата причина и проведените мероприятия бяха ограничен брой.

**Школа по народни танци** с ръководител Калинка Пушкарова.

Обучават се деца от I до IХ клас в шест възрастови групи – I клас; II клас; III клас; IV клас; V – VI клас; VII – IХ клас. Общо над 180 деца. Децата от школата са участници във Фолклорна творческа среща към ИДЖЕФ, гр. Китен. Участие в 3-ти Национален фолклорен фестивал „Златни нишки“ с. Трудовец, където получи Гранд при на фестивала – плакет, грамота и 300 лв. и два приза за „Най-ансамблово изпълнение“ и „Най масова група“. Участие на празника посветен на 24-ти май. За празника на детето 1-ви юни бяха подготвени забавни игри под надслов „От децата за децата“.

**Литературен кръжок „Хр. Ясенов“.** Последните години са много

успешни за литературния кръжок. Всяка година се издава книжка „Омайничета”,

за 2021 г. 16-та подред.

Поместени са най-добрите творби на децата през годината. Творбите на децата се публикуват и във вестник ”Етрополски преглед”. Децата от кръжока ежегодно се представят отлично в традиционната „Етрополска литературно-музикална зима”. Те печелят голяма част от призовите места за поезия, проза и хумор. Със своите творби през 2021 г. децата участваха в различни мероприятия, организирани от Община Етрополе, НЧ ”Тодор Пеев-1871”, Исторически музей и училищата, където също се представиха достойно. Младите творци участваха в различни конкурси и получиха много награди и отличия, както следва:

Наградени участници от литературния кръжок:

* Национален литературен конкурс „Живеем в земята на Ботев“ – Враца, 2021 г. III награда за есе на Радослав Петров.
* Регионален ученически конкурс на „Елаците Мед“ АД и „Геотехмин“, 2021 г. III награда за Стефани Овчарова – раздел поезия.
* Етрополска литературно-музикална зима

Велина Григорова – I награда – раздел поезия

Цветомира Петкова - I награда раздел хумор и III награда раздел проза

Стефани Овчарова II награда раздел хумор и III награда - раздел поезия

Стефан Славов – II награда – раздел поезия

Лазар Генчев - III награда – раздел хумор

Тереза Георгиева – I награда и II награда – раздел поезия и III награда раздел хумор и III награда раздел проза

Радостина Димитрова - III награда раздел хумор и II награда раздел проза

Деяна Валентин Атанасова - I награда раздел проза

**Самодейни състави:**

**Танцов ансамбъл „Балканска младост” с ръководител Калинка Пушкарова.** В танцовия състав участват над 50 младежи до 29 годишна възраст. Многобройни са участията на танцовия състав в града и страната, като: Фестивал на фолклорната носия , гр. Жеравна; участие в Първи национален преглед за звание „Представителен ансамбъл на България“ към ЦИОФФ, гр. Китен; концерт-спектакъл за 3-ти март, националния празник на Р България; Нощта на музеите; по повод Великден на площада се състоя празник под надслов „Личен ден Великден, най-личен Гергьовден“ с участието малки и големи танцьори; на концерт на 22 септември – Ден на независимостта; Коледен концерт и др. По повод празника на града Петровден, се проведе фолклорен празник „Традициите са живи“, в две части. В първата част участва ТА „Балканска младост“, а във втората – танцови състави и клубове в България, ръководителите на които са били възпитаници на нашето читалище.

**Народен оркестър:** Ръководител на оркестъра е Христо Даков. Оркестърът се състои от петима музиканти, които свирят на инструментите: гъдулка, тамбура, тъпан, акордеон и кавал. Оркестърът има съвместни участия с ТА „Балканска младост“, Женска група за народно пеене „Димана“, Детска вокална група „Звездица“ на всички читалищни и общински концерти.

**Женска вокална група „Димана“**

Ръководител на групата е Николета Николаева. ЖВГ „Димана“ е с 12 участника, които се включват във всички читалищни и общински мероприятия - традиционно участие в празника „Пеене на пръстените; участие в концерт на 22 септември – Ден на независимостта, Коледен концерт; участие в ХIII Национален фолклорен фестивал „Да запеем заедно песните на Средногорието“, Община Чавдар; участие във Великденски концерт „Личен ден Великден, най-личен Гергьовден“.

**Детска вокална група „Звездица”.** Състои се от 10 деца на възраст от 7 до 15 години. Ръководител на групата е Николета Николаева. Участие във Великденски концерт „Личен ден Великден, най-личен Гергьовден“; участие в концерт – продукция;

**Вокална група „Ретротон“**

Ръководител на групата е Виолета Портлок. Групата се състои от 10 участника. Участие в IV-тото Национално издание на фестивала „Разпилени бисери“ в Слънчев бряг – диплом за представяне, приз за участие; участие в Международен музикален и танцов фестивал „Егейско слънце“ в Мармарис Р. Турция. Фестивалът няма конкурсен характер.

**Трио „Романтика“ –** ръководител еБоян Шаранов, с трима участика. Триото участва във всички читалищни и общински мероприятия. Участие в концерт на 22 септември – Ден на независимостта.

**Вокална група „Оренда“ –** ръководител ПетяЦекова. Групата се състои от 9 участника. Участие в Първи фестивал на изкуствата „С ритъма на морето“ – Албена 2021, от където се завърна със специалната награда на фестивала;

участие в Първи Двудневен международен фестивал на изкуствата „Сърцето на Балкана“ – Троян 2021, фестивалът няма конкурсен характер;

участие в 12-ти Национален фестивал „Спомени в песни-2021“, гр. Попово – 1-во място и специалната награда на НЧ „Съзнание-1907“, гр. Попово;

Празничен концерт-спектакъл по повод 3-ти март – Национален празник на Р. България „Тук, в България“; участие в концерт на 22 септември – Ден на независимостта.

**Театрална трупа „Михаил Пенчев“** с ръководител Николай Пенчев. Трупата се включва със скечове и интермедии в различни концерти, премиера на пиесата „Дребна работа за стар клоун“ от Матей Вишниек, която да представи пред етрополската публика.

**Музикално – сатиричен състав „Николай Коев“** с ръководител Иванка Георгиева. Активно се включва във читалищни и общински мероприятия с интермедии и скечове.

**Мъжка вокална група „Ветерани“** с ръководител Илия Радев с 8 участника.Участие в ХIII Национален фолклорен фестивал за певческо и танцово изкуство „Да запеем песните на Средногорието“, Община Чавдар; участие във Великденски концерт; участие в Коледен концерт.

Вокалната група участва във всички читалищни и общински мероприятия.

**Група „Съвременни танци“ (нова)** с ръководител Калинка Пушкарова  **– с ----** участника,младите изпълнителиимат възможност да се потопят в съвременното танцово изкуство, както и да го представят пред публиката, чрез научаването на движения, техники и похвати специфични за съвременния танц. Участие в концерт спектакъл, посветен на 3-ти март Национален празник на Р България.

През 2021 г. са проведени 39 мероприятия – отчетни събрания и представяне на различни фирми.

През 2021 г. във връзка със 150 години от основаване на читалище в

Етрополе излезе от печат сборникът „Вековна светлина“ - съставител и редактор Евгения Христова. Сборникът е много повече от история на читалищното дело в Етрополе. Присъстват хората, свързани с неговото развитие. Представени са самодейните художествени колективи с техните успехи у нас и в чужбина в миналото и сега. Заслужено място е отделено и на читалищната библиотека. Включени са неизвестни и малко известни факти и документи, както и спомени. Проследен е пътят на творци със световна слава, чиито корени са от етрополски родове.

 Включена е и драмата на Тодор Пеев „Даскал Генко“ с оригиналния език и правопис.

 Черно – бели и цветни снимки украсяват и допълват съдържанието на книгата.

Не случайно в Похвалното слово в началото на сборника председателят на настоятелството на читалището Христо Андреев споделя: „Сто и петдесет години чудна светлина озарява живота на Етрополе и пътува към други сцени – в страната и чужбина. Една вековна светлина“.

**Материално техническа база**. През 2021 г. година Община Етрополе реализира значителни ремонтни дейности по сградата, които се очаква да продължат и през 2022 г.. Предстои ремонт на голямата сцена.

**Участие в проекти и програми:**

През 2021 г. Библиотеката спечели и реализира проект „Българските библиотеки – съвременни центрове за четене и информираност“ - 2021 г., насочен за подновяване и обновяване на библиотечния фонд, за удовлетворяване на интересите на читателите. Средства по проекта: 3972,60 лв. Закупени 242 нови заглавия по философия, история, география, обществено-политическа, художествена, художествена-детска и отраслова литература, книги за култура и спорт, интересни енциклопедии, речници и справочници за отдел Читалня и Детски отдел, всички, съобразени с читателските потребности и търсения, част от тях, насочени към по-младите читатели.

Библиотеката участва съвместно със СУ „Христо Ясенов” по проект „Културните институти като образователна среда”.

През 2021 г. читалището подготви и спечели проект към Министерството на културата – Национален фонд „Култура“ в подкрепа на любителското изкуство сесия 2021 г. № LI159-128 в размер на 15000 лв.. Реализация на проекта се предвижда за 2022 г.. Целта на проекта: съхраняване и популяризиране на българските народни танци и насърчаване обмяната на опит чрез създаване на нов културен продукт – Фолклорен спектакъл „Магията на танца“ – съвместното участие на ТА „Балканска младост“ и Академичен танцов театър при Варненски свободен университет „Черноризец Храбър“.

**УПРАВЛЕНИЕ:**

НЧ „Тодор Пеев-1871“ гр. Етрополе е регистрирано по всички изисквания на Закона за читалищата.

В тази връзка, за нас е важно да благодарим на Ръководството на Община Етрополе и Общинския съвет, с чието съдействие беше осъществена издръжката на сградата, възможно развитието на дейността в читалището.

 Настоятелството на читалището оценява високо подкрепата на

всички организации, институции и граждани, благодарение на които се реализираха голяма част от основните дейности през годината. Ръководството и екипът на читалището продължават да работят за разширяване кръга от партньори с културни институти, НПО, учебни заведения, както и в посока на подобряване на предлаганите услуги, с цел привличане на нови потребители.

Наши партньори са:

* Училищата в Община Етрополе;
* Община Етрополе;
* Читалищата в Община Етрополе;
* Съюза на народните читалища;
* Фондация ЦИОФФ за България;
* Фондация на българските фолклорни групи;
* Централна кооперативна банка - Етрополе

 С чувство на отговорност и основателно задоволство от постигнатото през изтеклата година, като разчитаме на традицията на добро партньорство и взаимодействие в постигане на общата цел – добруването на всички граждани на Общината чрез създаване на предпоставки за развитие във всички сфери на човешката дейност. Щастие за екипа на читалището  е работата за и с изключително широк кръг различни по възраст, социален статус, принадлежност и интереси, представители на общността.

 Настоящият отчет за осъществените читалищни дейности в изпълнение на Програмата за развитие на читалището беше разгледан и приет на заседание на Настоятелството.

Христо Андреев

Председател

на Народно читалище „Тодор Пеев-1871”